
privind aprobarea organizării concertului religios ”Veniți Creștini
 la Rugăciune”  în luna aprilie 2023

În viaţa unui municipiu anumite date din calendar au o deosebită încărcătură simbolică, majoritatea municipiilor din România organizând ample manifestări dedicate sărbătorilor pascale.

Asociația Culturală Obârșia a transmis o ofertă înregistrată la Primăria Municipiului Brad sub nr. 23960/23.03.2023, prin care și-a exprimat intenția organizării unui concert religios sub denumirea ”Veniți Creștini la Rugăciune”, punând astfel în scenă și promovând folclorul de tip religios ca latură importantă a Patrimoniului Cultural Național Românesc.

Vor fi interpretate piese din folclorul religios care va urma cronologia faptelor, precum și a emoțiilor legate de ultima săptămână din viața lui Isus Hristos (săptămâna patimilor) – Intrarea în Ierusalim, Cina cea de Taină, Răstignirea și Învierea.

Astfel, am inițiat prezentul proiect de hotărâre prin care am propus aprobarea organizării concertului religios ”Veniți Creștini la Rugăciune” în luna aprilie 2023.
Precizez că aceste activități și acţiuni sunt prevăzute în Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2023, aprobat prin Hotărârea Consiliului Local nr. 47/2023.  

În scopul organizării concertului religios propus se impune alocarea sumei de 25.500 lei din bugetul Municipiului Brad pe anul 2023.  

Suma de 25.500 lei va fi alocată de la Capitolul 67.02 „cultură, recreere, religie, și va fi parțial recuperată din vânzarea biletelor, conform Regulamentului de organizare și funcționare a Cinematografului ”Zarand” din municipiul Brad. 

În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.


În susţinerea propunerii mele invoc prevederile Hotărârii Consiliului local Brad nr. 12/2022 privind aprobarea Programului principalelor manifestări cultural educative, artistice şi sportive din municipiul Brad pe anul 2022, ale art. III, alin.2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, precum și ale Legii nr.  273/2006 privind finanţele publice locale.

